Versindaba Gilbert Gibson Archives : Versindaba
Gilbert Gibson behaal tweekuns met ATKV Woordveertjie-bekroning
Gilbert Gibson, het gisteraand (9 September) tydens die ATKV Woordveertjie-toekennings 'n tweekuns deurdat sy vyfde bundel "Vry-" 2015: Human & Rousseau) met 'n Woodveertjie bekroon is in die kategorie vir digkuns. In Junie vanjaar was dié bekroonde bundel ook met Media24 se Elisabeth Eybers-prys vir poësie bekroon. Volgens die commendatio, die volgende: "Die woorde is geweeg, die verse is geslyp en vernuftig in 'n bundel aangebied wat op die oog af intellektueel voorkom, maar wat die leser ewenwel behaaglik innooi. Die gedigte smeek – inhoudelik, konseptueel en verstegnies – vir oor en oor lees. Dit is onder meer dié bemoeienis met die leser wat dié bundel bó uitsonderlik maak."
Die ander genomineerde bundels op die kortlys was Daniel Hugo (Takelwerk, 2015: Human Rousseau) en Marlise Joubert (Bladspieël, 2015: Human & Rousseau) Dieselfde bundels het ook om die Elisabeth Eybers-prys meegeding.